# החיים עם אבא

החיים עם אבא
Life with Father| כרזת הסרט |
| כרזת הסרט |
| מבוסס על |
הרומן "החיים עם אבא" של קלרנס דיי |
|
בימוי |
מייקל קורטיז  |
|
הופק בידי |
רוברט בקנר  |
|
תסריט |
דונלד אוגדן סטיוארט  |
|
עריכה |
ג'ורג' אמי  |
|
שחקנים ראשיים |
ויליאם פאוול איירין דאן אליזבת טיילור |
|
מוזיקה |
מקס שטיינר  |
|
צילום |
ג'ון פברל מרלי, ויליאם ו. סקאל  |
|
עיצוב תלבושות | Marjorie Best, Milo Anderson  |
|
מדינה |
ארצות הברית  |
|
חברת הפקה | האחים וורנר, Warner Bros. Pictures  |
|
חברה מפיצה |
האחים וורנר, נטפליקס  |
|
שיטת הפצה |
וידאו על פי דרישה  |
|
הקרנת בכורה |
14 באוגוסט 1947 |
|
משך הקרנה |
118 דק'  |
|
שפת הסרט |
אנגלית  |
|
סוגה |
סרט קומדיה, סרט ביוגרפי  |
|
מקום התרחשות |
ניו יורק  |
|
תקציב |
4,710,000 דולר |
|
הכנסות |
6,455,000 דולר |
| **דף הסרט ב־IMDb** |
|   |

**החיים עם אבא** (באנגלית: **Life with Father**) הוא סרט קומדיה אמריקאי משנת 1947 עם ויליאם פאוול ואיירין דאן בתפקידים הראשיים.

התסריט מבוסס עם מחזה בשם זה שהוצג בהצלחה עצומה בברודוויי בשנים 1939–1947 והיה למחזה הלא מוזיקלי שהוצג בברודוויי במשך זמן הארוך ביותר (5,758 הצגות). הוא מבוסס על רומן אוטוביוגרפי באותו שם של קלרנס דיי משנת 1935.

הסרט עבר לרשות הציבור ב-1975.

## תקציר העלילה

ניו יורק, 1883, משפחת דיי: האב קלרנס "קליר" דיי (ויליאם פאוול), האם וויני (איירין דאן) והבנים קלרנס הצעיר (ג'ימי לידון), ג'ון, וויטני והארלן, כולם אדומי שיער. האבא הוא בעל סוכנות מבוססת לניירות ערך. הוא המפרנס היחיד ומטיל את מרותו ומוראו על כל בני המשפחה ובעיקר על המשרתות שמתחלפות בזו אחר זו. על פיו יישק דבר וכל הבית מתנהל כמו שעון מדויק ללא סטיות. וויני מנהלת את הבית אך כל פעם צריכה להתחנן לבעלה שייתן לה כסף להוצאות והוא דורש דיווח וקבלות על כל הוצאה.

למשפחה מגיעות בת הדודה קורה (זאסו פיץ) עם בת לווייתה מרי סקינר בת החמש עשרה (אליזבת טיילור) למורת רוחו של האב שנאלץ לשכן אותן בביתו. מרי מוצאת חן בעיני קלרנס הצעיר ומתפתחת ביניהם ידידות שנמשכת אחר כך בחליפת מכתבים.

קלרנס מגיע עם משפחתו לכנסייה וגם תורם לה אך יש לו הסתייגויות לגבי מנהגי הדת, הוא אינו כורע ברך בתפילה וכן לא הוטבל מעודו. לאחר דרשה של הכומר ד"ר לויד (אדמונד גוון) על חשיבות הטבילה וכי אדם שלא הוטבל לא יורשה להיכנס לעולם הבא, מתחילה וויני ללחוץ עליו להיטבל אבל ללא תוצאות.

האחים ג'ון ו-וויטני רוצים להרוויח כסף ומסכימים להיות שליחים לשיווק תרופה שתרפא הכל. כשוויני נופלת למשכב, הם מנסים עליה את התרופה ללא ידיעתה וגורמים כמעט למותה. הרופאים שנזעקים לא יודעים את האבחנה וקלרנס מבטיח לה שאם תבריא הוא יסכים לטבילה.

לאחר שהיא מבריאה הוא משנה את דעתו אבל וויני לא מוותרת ומסדרת לו הטבלה במקום מרוחק כדי שלא יוכר וייתבזה.

קורה ומרי חוזרות וכולם נוסעים לכנסייה לטקס ההטבלה של קלרנס האב.

## צוות השחקנים

| שם השחקן/ית | שם הדמות | הערות |
| --- | --- | --- |
| ויליאם פאוול | קלרנס "קליר" דיי | האב |
| איירין דאן | וויני דיי | האם |
| ג'ימי לידון | קלרנס דיי ג'וניר | הבן הבכור |
| אליזבת טיילור | מרי סקינר |  |
| זאסו פיץ | בת הדוד קורה |  |
| אדמונד גוון | ד"ר לויד | הכומר |

## פרסים

הסרט היה מועמד לארבעה פרסי אוסקר: פרס אוסקר לפסקול המקורי הטוב ביותר (מקס שטיינר), פרס אוסקר לצילום הטוב ביותר, פרס אוסקר לעיצוב האמנותי הטוב ביותר ופרס אוסקר לשחקן הטוב ביותר (ויליאם פאוול).

מקס שטיינר זכה בפרס גלובוס הזהב לפסקול המקורי הטוב ביותר.

## קישורים חיצוניים

 מדיה וקבצים בנושא **החיים עם אבא** בוויקישיתוף

* "החיים עם אבא", במסד הנתונים הקולנועיים IMDb (באנגלית)
* "החיים עם אבא", באתר נטפליקס
* "החיים עם אבא", באתר AllMovie (באנגלית)
* "החיים עם אבא", באתר Rotten Tomatoes (באנגלית)
* "החיים עם אבא", באתר Metacritic (באנגלית)
* "החיים עם אבא", במסד הנתונים הקולנועיים KinoPoisk (ברוסית)
* החיים עם אבא, באתר אנציקלופדיה בריטניקה (באנגלית)
* קדימון ל-החיים עם אבא, באתר יוטיוב
* החיים עם אבא, באתר TCM